Intel graphics (Magyar) - ArchWiki

# Intel graphics (Magyar)

From ArchWiki

Related articles

- ATI
- NVIDIA
- Xorg

Mivel az Intel készít és támogat is nyílt forráskodú drivereket, így az Intel grafikus kártyák lényegében "plug-and-play" (bonyolultabb beállítási igények nélkül) működnek.

Note: Parancssorban való, X kiszolgáló nélküli, használathoz ezt nézd meg: Uvesafb.

### Típusok

Az emberek gyakran azt hiszik, hogy az "Intel 945G" és "Intel GMA 945" nevek ugyanazt a grafikus chipet jelölik, csak nevükben különböznek. Valójában a második nem is létezik. Az Intel a "GMA" szót a grafikus processzor (GPU) jelölésére használja, minden más az alaplap chipkészletét jelenti: "915G", "945GM", "G965" vagy "G45".

A leggyakoribb GPU-k és a megfelelő alaplap chipkészletek:

- Intel GMA 900 (910, 915)
- Intel GMA 950 (945)

Az "i810" chipkészlet (ismételten: az alaplapot, nem a GPU-t jelöli) egy nagyon régi típus, jóval a GMA intergált grafikus kártyákat támogató 9xx sorozat előtt gyártották. Ehhez hasonlóan az újabb 910, 915 és 945 jelölésű chipek neve előtt is szerepelhet "i" betű.

A típusok egy bővebb listájáért látogasd meg ezt az oldalt.

### Driver

- xf86-video-intel

## Telepítés

Előfeltétel: Xorg

    # pacman -S xf86-video-intel

64-bites rendszer esetén a 32-bites programok grafikus gyorsításához szükség lehet a lib32-intel-dri telepítésére is.

## Beállítás

Semmilyen beállításra nincs szükség a Xorg működéséhez (nem kell 'xorg.conf' fájl).

Egyetlen dolog, amit már az elején meg kellett tenned, hogy hozzáadod a felhasználókat a kapcsolódó csoporthoz:

    # gpasswd -a felhasználónév video

## KMS (Kernel Mode Setting)

A KMS-re az X futtatásához van szükség (Gnome, KDE, ...stb.).

A KMS-t minden i915 DRM drivert-t használó Intel chipkészlet támogatja, sőt a 2.6.32 verziójú kernel óta ez az alapbeállítás. A xf86-video-intel 2.10 verziója óta a KMS használata kötelező. A KMS alapvetően a kernel betöltődése után indul, de lehetőség van rá, hogy engedélyezzük, hogy már bootolás során elinduljon. Így már a boot során a natív felbontáson működhet a kijelző.

Note: KMS használata esetén /boot/grub/menu.lst fájlban kernel sorából törölni kell minden "vga" vagy "video" opciót

Adjuk hozzá `/etc/mkinitcpio.conf` fájl MODULES sorához a `intel_agp` és `i915` modulokat:

    MODULES="intel_agp i915"

Ezután generáljuk le újra az initramfs-t:

    # mkinitcpio -p kernel26

ahol a 26 a kernel jelenlegi 2.6.xx verziójára utal.

Így általában működnie kell, amennyiben mégis problémák akadnak, megpróbálhatod úgy engedélyezni a KMS-t, hogy a /boot/grub/menu.lst kernel sorához hozzáadod a i915.modeset=1 opciót:

    # (0) Arch Linux
    title  Arch Linux
    root   (hd0,0)
    kernel /boot/vmlinuz26 root=/dev/... i915.modeset=1
    initrd /boot/kernel26.img

győződj meg róla, hogy se "vga=...", se "nomodeset" nem szerepel a kernel sorban.

Ha bármikor le akard tiltani a KMS-t, csak át kell állítanod a `i915.modeset` opció értékét 0-ra a GRUB `/boot/grub/menu.lst` fájljában. Nincs szükség másra.

    # (0) Arch Linux
    title  Arch Linux
    root   (hd0,0)
    kernel /boot/vmlinuz26 root=/dev/... i915.modeset=0
    initrd /boot/kernel26.img

a más videókártyáknál használatos "nomodeset" opció intel megfelelője az "i915.modeset=0".

A KMS másképp, a `menu.lst` szerkesztése nélkül is letiltható. Kapcsold be a számítógéped, és amikor megjelenik a GRUB, nyomj meg egy billentyűt a visszaszámlálás leállításához. Válaszd ki a menüből azt a kernelt, amit be akarsz tölteni (lehet, hogy már ki is van választva), majd nyomd le az "e" billentyűt a szerkesztéshez. Keresd ki azt a sort, ami a "kernel" szóval kezdődik, és nyomd le megint az "e"-t (ismét a szerkesztéshez). Így hozzá tudod adni a `i915.modeset` opciót, és 0 érték megadásával letilthatod a KMS-t. Nyomj entert, majd pedig "b"-t a bootoláshoz. Fontos, hogy ez csak ideiglenes módosítás, a következő indításkor újra engedélyezve lesz a KMS.

Note: Ha Intel GMA 950 kártya esetén a rendszer betöltődése során sötét képernyő fogad, akkor vagy telepítsd a 2.6.31.6-1 verziójú kernelt, vagy tiltsd le a modesetting-et egy kernel boot paraméterrel.

### Lásd még

- KMS — Arch wiki cikk a "kernel mode setting"-ről.
- Arch Linux fórum: Intel 945GM, Xorg, Kernel - performance

## Tippek és trükkök

### Átméretezés módjának beállítása

Ez néhány teljes képernyős alkalmazás esetén lehet hasznos.

    xrandr --output LVDS1 --set PANEL_FITTING param

ahol `param` lehet:

- `center`: a felbontás az eredeti marad, nem történik átméretezés
- `full`: átméretezés történik úgy, hogy a teljes képernyőt kitöltse az alkalmazás
- `full_aspect`: a lehető legnagyobbra növeli a felbontást a képarány megtartása mellett.

Ha az előző nem működik, megpróbálhatod ezt is:

    xrandr --output LVDS1 --set "scaling mode" param

ahol a `param` a következők egyike: `"Full"`, `"Center"` vagy `"Full aspect"`.

### KMS probléma: a terminál nem tölti ki a képernyőt

A problémát valószínűleg az okozza, hogy a rendszer betöltődése során egy alacsony felbontású video port engedélyezésre kerül, és a terminál ehhez akalmazkodik. Javítása egyszerű, az i915 modul beállításával letiltjuk ezt a portot. Például add hozzá az alábbi opciót a `/boot/grub/menu.lst` fájl kernel sorához:

     video=SVIDEO-1:d

Ha ez nem működik, megpróbálhatsz másik video portot letiltani, például a TV1 vagy VGA1 elnevezésűt az SVIDEO-1 helyett.

## Támogatott hardverek

Itt megtalálod: http://intellinuxgraphics.org/documentation.html.

## Hibaelhárítás

### A Glxgears alacsony teljesítményt mutat

Ha glxgears-t használsz a rendszered grafikus teljesítményének mérésre, akkor azt tapasztalhatod, hogy az alacsony (60 FPS körüli) értékeket mutat:

    ...
    311 frames in 5.0 seconds = 61.973 FPS
    311 frames in 5.0 seconds = 62.064 FPS
    311 frames in 5.0 seconds = 62.026 FPS
    ...

Ennek oka nem az, hogy a rendszer ennyire kis teljesítményre lenne képes, hanem az, hogy grafikus rendszer által használt érték a VSync, azaz a kijelző képfrissítési gyorsasága.

Note: A glxgears nem olyan tesztprogram, mellyel rendszerek egymáshoz viszonyított teljesítményét lehetne mérni.

### Sötét képernyő a rendszer töltődése során, "Loading modules" után

Ha a KMS-t a korábban leírt később induló módban használod, és a rendszer töltődésekor a képernyő elsötétül a "Loading modules" szakasznál, akkor segíthet ha hozzáadod az i915 és intel_agp modulokat az initramfs-hoz. Lásd korábban: KMS[broken link: invalid section].

Egy alternatív megoldás lehet az is, ha hozzáadod a következő opciót a `/boot/grub/menu.lst` fájl kernel sorához:

    video=SVIDEO-1:d

### A laptophoz csatlakoztatott külső monitor 30 másodpercenként elsötétül

Ha a laptopodban Intel HD grafikus kártya van és a külső LCD monitor 30 másodpercenként elsötétül, akkor a kernel és a videó driver frissítése segíthet, mivel az xf86-video-intel 2.14.0-1 és a kernel 2.6.37-5 verziójában ez a hiba már nem áll fenn.

Category:

- Magyar

Hidden category:

- Pages with broken section links