Frequently asked questions (ไทย) - ArchWiki

# Frequently asked questions (ไทย)

From ArchWiki

โปรดอ่าน The Arch Way และ ArchLinux (ไทย) ก่อนในเบื้องต้น บทความทั้งสามมีข้อมูลที่สำคัญที่เกี่ยวข้องกับ Arch Linux

# ทั่วไป

## ถาม) ฉันเป็นผู้ที่พึ่งเริ่มต้นใช้ Linux ฉันควรจะใช้ Arch ดีหรือไม่

ตอบ) คำถามนี้เป็นที่ถกเถียงกันอย่างมาก เป้าหมายของ Arch คือผู้ใช้งานที่มีความรู้ความเข้าใจพอสมควร แต่ผู้ใช้หลายคนรู้สึกว่า Arch เป็นจุดเริ่มต้นที่ดี ถ้าคุณพึ่งเริ่มต้นใช้ Linux และอยากใช้ Arch คุณควรจะมีความเต็มใจที่จะเรียนรู้พอสมควร และก่อนที่จะเริ่มถามคำถาม โปรดศึกษาด้วยตัวเองก่อน ด้วยการค้นหาจาก Google, จาก Wiki, และค้นหาจากกระดานข่าว (พร้อมทั้งอ่าน FAQ อันเก่าๆ) ซึ่งการกระทำเหล่านี้สามารถตอบคำถามส่วนใหญ่ของคุณได้ ผู้ใช้หลายๆ ท่านในชุมชนรู้สึกอึดอัดที่จะตอบคำถามพื้นๆ ซ้ำกันหลายๆ รอบ นี่คือเหตุผลที่ทรัพยากรต่างๆ ได้ถูกสร้างสรรค์มาเพื่อคุณ

## ถาม) Arch ต้องการคู่มือการใช้งานมากกว่านี้

ตอบ) คู่มือการใช้งานต่างๆ มันไม่ได้เกิดขึ้นมากเอง ถ้าคุณไม่พบสิ่งที่ต้องการ หลังจากค้นหาในกระดานข่าว และ wiki คุณสามารถสร้างมันขึ้นมาได้ ด้วยการสร้างหน้าใหม่ๆ ขึ้นมาบน wiki แล้วนำมันไป post ลงในกระดานข่าว อาจจะผู้ใช้ที่มีประสบการณ์มาช่วยตอบคำถามให้คุณ

หากไม่มีใครมาตอบ อย่าพึ่งท้อใจ เมื่อคุณสร้างคู่มือการใช้งานของคุณเสร็จแล้ว ผู้ใช้คนอื่นๆ อาจจะพบว่าสิ่งที่คุณสร้างขึ้นมาเป็นประโยชน์สำหรับพวกเขา Arch ต้องการคู่มือการใช้งานตลอดเวลา โปรดดู DocumentRequests

## ถาม) ฉันคิดว่า Arch ต้องประชาสัมพันธ์ให้มากกว่านี้

ตอบ) Arch เป็นที่สนใจอยู่เสมอๆ เป้าหมายของ Arch Linux ไม่ใช่การมีชื่อเสียง หรือกลายเป็น Community ที่มีขนาดใหญ่ แต่ต้องการเป็นระบบที่สมบูรณ์ โปรดปล่อยให้ Arch โตไปตามธรรมชาติ การบังคับให้เติบโตมีแต่จะสร้างปัญหา

## ถาม) ฉันคิดว่า Arch ต้องประชาสัมพันธ์ให้น้อยลง

ตอบ) เช่นเดียวกับคำถามด้านบน โปรดอย่าพยายามที่จะจำกัดการเติบโตของ Arch จำนวนผู้ใช้งานที่เพิ่มขึ้นอาจจะหมายรวมถึงจำนวนนักพัฒนาที่เพิ่มขึ้นด้วย นี่อาจจะเป็นปัญหาในระยะยาว แต่ได้มีการเตรียมการรับมือไว้แล้ว

## ถาม) Arch ต้องมีนักพัฒนามากกว่านี้

ตอบ) เป็นไปได้ เรายินดีต้อนรับทุกท่านที่อยากมีส่วนร่วมในการพัฒนา โปรดเข้าไปเยี่ยมชม กระดานข่าว, IRC และ Mailing list ทั้งหลาย หากท่านต้องการรายละเอียดว่าเรายังต้องการอะไรอีก

คู่มือการใช้งานเป้นสิ่งที่ต้องการเป็นอย่างมาก โปรดดู DocumentRequests หากท่านต้องการช่วยเหลือ

## ถาม) Arch ต้องเป็นมิตรกับผู้เริ่มใช้งานมากกว่านี้

ตอบ) ก่อนที่จะเริ่มถกเถียงกันเรื่องนี้ เราต้องนิยามคำว่า "เป็นมิตรกับผู้เริ่มใช้งาน" ก่อน โปรดอ่านคำถามทางด้านบนเกี่ยวกับตัวติดตั้งที่ดีขึ้น

# เกี่ยวกับ Package Management

## ถาม) ฉันเจอข้อผิดพลาดกับ package X ควรจะทำอย่างไรดี

ตอบ ขั้นแรกคุณควรจะพิจารณาว่าข้อผิดพลาดนี้เป็นสิ่งที่ทีมงาน Arch สามารถปรับปรุงได้หรือไม่ บางครั้งพวกเขาไม่สามารถทำได้ (เช่น Firefox ค้าง อาจจะเกิดจากปัญหาของทีม Mozilla) ซึ่งเราเรียกปัญหาเหล่านี้ว่า Upstream Error หรือถ้าหากมันเป็นปัญหาของ Arch คุณสามารถทำตามขั้นตอนต่างได้ดังนี้

1. ค้นหาข้อผิดพลาดจากกระดานข่าว ดูว่ามีคนอื่นค้นพบปัญหานี้แล้วหรือยัง
2. แจ้งผู้ดูแล Package ลองใช้ "pacman -Qi <ชื่อ Packange>" สำหรับข้อมูลเพิ่มเติม
3. รายงานข้อผิดพลาดพร้อมรายละเอียดที่ https://bugs.archlinux.org
4. แจ้งข่าวในกระดานข่าวหากคุณต้องการ โปรดให้รายละเอียดเกี่ยวกับปัญหาและข้อมูลที่เกี่ยวข้องที่ท่านได้รายงานไปแล้ว พร้อมทั้งแจ้งด้วยว่าุท่านได้รายงานข้อผิดพลาดเป็นที่เรียบร้อยแล้ว นี่จะช่วยลดปริมาณการแจ้งข้อมูลซ้ำซ้อน

## ถาม) Arch จะมีฐานข้อมูลสำหรับ pacman หรือไม่

ตอบ) เป็นไปได้ ยังมีการถกเถียงกันอยู่ในหัวข้อนี้ https://bbs.archlinux.org/viewtopic.php?t=11193 https://bbs.archlinux.org/viewtopic.php?t=10898 โปรดดูที่ https://bugs.archlinux.org/task/5328 ด้วย

## ถาม) Pacman ทำงานช้ามาก เราสามารถเพิ่มความเร็วในการใช้งานครั้งแรกได้อย่างไร

ตอบ) ปัญหานี้เกิดจากระบบฐานข้อมูลสนับสนุนของ pacman​ ซึ่งการใช้งานครั้งแรกหลังจากการ boot เครื่องเท่านั้นที่ช้า หลังจากนั้นทุกสิ่งทุกอย่างจะถูกเก็บอยู่ใน cache อย่างไรก็ตาม ระยะเวลาการเริ่มต้นการใช้งานครั้งแรกก็ยังคงเป็นปัญหาสำหรับผู้ใช้บางท่าน

หากคุณกำลังใช้ ReiserFS ยังมีปัญหาเกี่ยวกับการกระจายของข้อมูล ซึ่งทำให้การทำงานของ pacman ช้างลง มีการโต้ตอบอยู่ในกระทู้เหล่านี้: https://bbs.archlinux.org/viewtopic.php?t=11840

ตั้งแต่เวอร์ชัน 2.9.6 เป็นต้นไป pacman มาพร้อมกับ bash script ชื่อ `pacman-optimze` ซึ่งสามารถช่วยให้ผู้ที่มีปัญหาการเริ่มต้นการใช้งานช้าได้

## ถาม) Arch ต้องตั้งนามสกุลไฟล์ Package เป็น .pkg.tar.gz ซึ่งมันยาวและซับซ้อนเกินไป

ตอบ) คำถามนี้เป็นที่ถกเถียงกันอยู่ใน Arch Mailing List มีบางกลุ่มเสนอนามสกุล .pac แต่ ณ ปัจจุบัน ยังไม่มีความตั้งใจใดๆ ที่จะเปลี่ยนนามสกุลของไฟล์

Tobias Kieslich หนึ่งในผู้พัฒนา Arch กล่าวไว้ว่า "Package มันอยู่ในรูปของ gzipped tarball และมันสามารถถูกเปิด แก้ไข และเรียกข้อมูลโดยโปรแกรมที่เข้ากันได้กับ tar นอกจากนี้ การตั้งค่า MIME-type ยังถูกตรวจสอบได้อย่างถูกต้องโดยโปรแกรมทั่วไป"

## ถาม) ต้องการ Library ของ Pacman เพื่อโปรแกรมให้อื่นๆ สามารถเข้าถึงข้อมูลเกี่ยวกับ Package ได้

ตอบ) Pacman library กำลังอยู่ในช่วงพัฒนา

## ถาม) Pacman ต้องการ Front-end (โปรแกรมช่วยสั่งงาน)

ตอบ) โปรดอ่าน The Arch Way และ ArchLinux ก่อนที่จะถามคำถามนี้ คำตอบง่ายๆ คือทีมพัฒนา Arch จะไม่สร้างโปรแกรมเหล่านี้ขึ้นมา หากท่านต้องการใช้โปรแกรมเหล่านี้ ท่านสามารถเลือกใช้งานโปรแกรมที่ถูกสร้างโดยผู้ใช้ Arch ซึ่งมีรายชื่ออยู่ที่ Getting involved ในส่วนของ links

การสร้าง Frontend จะง่ายขึ้นเป็นอย่างมาก เมื่อการพัฒนา pacman library เสร็จสิ้น

## ถาม) Pacman ต้องการความสามารถ X!

ตอบ) โปรดอ่าน TheArchWay และ ArchLinux อีกรอบ ปรัชญาของ Arch คือ "ทำให้มันเรียบง่าย" ถ้าคุณคิดว่าสิ่งที่คุณต้องการไม่ขัดต่อปรัชญานี้ คุณสามารถเปิดประเด็นได้ที่กระดานข่าว ที่นี่

คุณสามารถไปยัง ที่นี่ ได้อีกที่หนึ่ง มันเป็นที่สำหรับส่งข้อเสนอให้เพิ่มความสามารถต่างๆ ใหักับ Arch Linux

## ถาม) Arch ต้องการโครง Package ที่เสถียร

ตอบ) ความเห็น: "สำหรับเราแล้ว คำตอบสั้นๆ คือ Arch มีเสถียรภาพสูงมาก"

คำตอบ: ขึ้นอยู่กับวัตถุประสงค์การใช้งานเครื่องคอมพิวเตอร์ ตัวอย่างเช่น การใช้งานในสำนักงาน เราไม่อยากให้เครื่องพิมพ์หยุดทำงาน หรือการใช้งานแบบมัลติมีเดีย เราต้องการใช้เครื่องเขียน CD สามารถทำงานได้ หรือนักพัฒนาเว็บไซท์ต้องสามารถใช้งาน FTP ได้

ทางแก้ปัญหา: มีโครง release และ repo ซึ่งมีเสถียรภาพ แต่ไม่มีครบทุก package ในอนาคต package สำคัญๆ เช่น kde หรือ gnome อาจจะถูกรวมเข้าไป

ftp://ftp.archlinux.org/release/os/i686/

อ่านเพิ่มเติมได้ที่

https://bbs.archlinux.org/viewtopic.php?t=11288

## ถาม) Repository ทั้งหลายแตกต่างกันอย่างไร

ตอบ) โปรดดู Official repositories

# การติดตั้ง

## ถาม) Arch ต้องการระบบติดตั้งที่ดีกว่านี้ ถ้าได้เป็น GUI จะดีมาก

ตอบ) ขึ้นอยู่กับคำจำกัดความของคำว่า ดีกว่า ทางออกที่ดีที่สุดคือการทำตาม "the arch way" หากแนวคิดในการสร้างระบบติดตั้งที่ดีขึ้น มีเสียงสนับสนุนมากๆ มันอาจจะถูกพิจารณา ระบบปฏิบัติการ Windows ยังคงใช้ระบบติดตั้งที่เป็นตัวอักษร

Category:

- About Arch (ไทย)